# Amade László
Gaz Cziczerkém…*

Ennek nótája mint: Szép Cziczerkém,

de értelme ellenkező.

Gaz Cziczerkém!
Koszos birkém!
Tőled már távoztam;
| Bár szerelmet,
| Vidám kedvet,
Valaha koldúltam;
Coki, coki szívem!
Mars, mars hamis lelkem!
| Puff, puff üssed!
| Ne kéméljed!
Régen azt akartam.
Rossz Cziczerkém,
Te vad birkém,
Tartsd meg gyapjacskádat;
| Más emlődbül,
| Kevert tejdbül
Nyomja sajtocskádat;
Én már nem őrizlek,
Farkastúl nem mentlek,
| Sem öblömbül
| Sem keblembül
Jászlodba nem tészlek.
| Bár pásztorok,
| Sok juhászok
Érted ellenkeztek,
| Irígylettek,
| S tőrt vetettek,
Sokakat ígértek;
De már nem vagy, mint hó,
Sovány, koszos s régi jó, –
| Eb ne kérjen,
| Eb ne nyerjen,
Eladlak mindennek.
| Hamis birkém
| Röst Cziczerkém
Tudom édesgettek,
| Szerecsenyek
| S cigányképek
Érted könyörögtek:
De azt már nevettem,
Ha, ha! megvetettem,
| Bosszúságra,
| S titkos truccra
Kiadtak s megkértek.
| Sem pásztorra
| Sem juhászra
Szegény nem akadtál;
| Ebnek orra
| Az asztalra
Érjen nem akarták.
Sok ebek morognak
Ha egy csontot rágnak,
| Heja huja
| Szél elfújja
Azért javaslották.
| Van Koridon
| Most is otthon
Aki piszkálódott;
| Hogy ott legelj,
| S kedvet nevelj
Titkon ólálkodott:
Azért másra bizta,
Maga légyen tiszta;
| Vagy menyecske
| Mint bús föcske
Azért igy hóditott.