# Teleki József
Igaz barát képe*

Ha e hasznon kapzsi világ várhatja még,
| Hogy valaha adjon mást is olyant az Ég,
Akit a barátság szent tüze úgy éget
| Hogy nem esmér annál főbb gyönyörűséget;
Akivel aranynál tisztább szereteti
| Barátjáért maga hasznát megvetteti;
Kihez fösvénységnek még árnyéka sem fért,
| Mégis fösvénnyé tud válni barátjáért;
Maga javát önként s bőven osztogatja
| Barátjáét mint a fösvény kuporgatja,
Egyszóval akinek nem lészen magára
| oly gondja koránt is mint a barátjára,
kivált ha kit ahhoz köténd ily szeretet
| kitől semmi hasznot se nem vár, se nem vett.
Azt a késő világ hogy jól megdicsérje
| s dicséretét mégis érdeméhez mérje
elég dicséret lesz, ha tartja méltónak,
| hogy hívja második Málnási Lászlónak.