# Rájnis József
Anakreon: A szerelemről*

Rózsák között Kupídó
Egykor, kicsinyke méhtől
Kis ujja sebhetődvén,
Sírt, jajgatott, s azonnal
Hol futva, hol röpűlve
Sietett kegyes Vénushoz:
Jaj! jaj fiadnak! (úgymond)
Oda van, kegyes Citére!
Oda van, fiadnak élte!
Ím egy parányi sárkány,
Kit méhnek híj paraszt nép,
Megmart hegyes fogával!
Felel erre szép Citére:
Ha egy kicsinyke méhnek
Fúlánkja annyi kínt hoz,
Mely kínja lészen annak,
Kupídó! kit te sebhetsz?