# Vitkovics Mihály
Cencihez*

Miképpen őzek a friss
Folyót, szagos virágot
A méhek, úgy szeretni
Megszoktam a vidító
Bort, s véle a szerelmes
Dalt, dallal a te csókod,
Cencim, kedves leányzó!
Ha bort iszom, felébred
Jókedvem, és dalokra
Hevűlök, és szerelmed
Által megédesülve
Nem irigylem királynak
Szent bíborát, se másnak
Szerencse áldomásit.
Boldog vagyok bor által,
Még boldogabb dal által,
Legboldogabb szerelmed,
Cencim, szerelmed által.