# Révai Miklós
Az időről új esztendő alkalmatosságával*

Ember álmélkodj az idő mivoltán:
Mennyi esztendő folyamok merűltek
Végtelen tágúlt örökkönvalóság
| Tenger ölébe!
Mennyi úsz habzik kimeríthetetlen
Rejtek öblében, s rohan a jövőre
Szent Atyánk minden tehető kezéből
| Titkos homállyal.
Nem tudod, mint jő csak ez is felünkbe:
Tudjad azt mégis, mi nagy ára minden
Legkisebb percnek, s takarékos óva
| Töltsed idődet.