# Aranka György
Élet regulája*

| Boldogság kapui nyílnak csak idővel,
| Dolgod, élted ne kezdd ott hol végezni kell.
Ne siess. Nyelvedet tartsa mindenkor zár;
| Sarkában okos nyelv igen vígan nem jár.
Ez a világ soha tökéletes nem lesz,
| Százszor ha jobbítják, csak száz új formát vesz.
A prófétáihoz kivált háládatlan,
| Megrúg ha közel jársz hozzája csinatlan.
Ha jobbítni tetszik, jobbítsd meg magadat,
| És megjobbíthatod magad világodat.
Aki a világnak egy jó embert adott,
| Egy ember éltire eleget dolgozott.