# Erdő, erdő, kerek erdő…*

Erdő, erdő, kerek erdő,
| Abban lakik vadász kettő,
Tele van a szája csókkal,
| Keszkenője mogyorókkal.
Olyan szeretőm van nékem,
| Mindég hazakísér éngem,
Szépen felsült a hóldvilág,
| Mikor magától elbocsát.
Tisza szélén sűrű berek,
| Arra mennék, de nem merek,
Kedves galambomtól félek,
| Kedves galambomtól félek,
Hogy bevádol az Anyjának,
| Nem vesz el barna fiának.
Amoda vólt egy nagy nyárfa,
| Barna legény azt meglátta,
Nem haragudott reája,
| Hanem csak kedve tartotta.
Mély a Tiszának a széli,
| Mégis mélyebb a közepi,
Barna legény kerülgeti,
| Által akar rajta menni.