# Nagy János
A kesergő cigány*

| Én szegény új polgár,
| Mint lyukból költ bogár,
| Fogam vicsorítom,
| A napnak fordítom,
| Cigányságom szánom,
| Még élek is bánom!
Iszi, piszi, kukupiszi, nadri, vadri, Dádé,
Tsádé, pádé, porvendáde, okhez, okhez Dádé!
| Cigánylányt tiltanak,
| Magyarral kínálnak,
| De ettől csak Jankó
| Születne, nem Rajkó,
| Elfogyna nemzetem,
| Régi becsűletem.
Iszi, piszi, kukupiszi, nadri, vadri, Dádé,
Tsádé, pádé, porvendáde, okhez, okhez Dádé!
| Mint a csóka fiat
| Szedik magzatimat,
| Ki lesz már muzsikás,
| Cimbalmos és kontrás,
| Szántani nem tudok,
| Más dolgot útálok.
Iszi, piszi, kukupiszi, nadri, vadri, Dádé,
Tsádé, pádé, porvendáde, okhez, okhez Dádé!
| Házam a faluban,
| Nincs hajlék sátorban,
| Nem lehet zsibákat
| Lopni malackákat,
| Oda mesterségem,
| Sirasd nemzetségem.
Iszi, piszi, kukupiszi, nadri, vadri, Dádé,
Tsádé, pádé, porvendáde, okhez, okhez Dádé!