# Dótzi Teréz
Farkas Sándor halálára*

Farkas Sándor: te is közöttünk éltél,
| Ma esztendeje vélünk örvendeztél,
| Ma is vagy emlékezetben,
| Óh élj ott a jobb életben,
Kívánjuk juss az örök dicsőségben.
Már te a földi bajoktól megváltál,
| Az örökkévalóságra jutottál,
| Az úr Isten kegyelmezzen,
| Szent angyala védelmezzen,
Szűz anyád kegyes palástja fedezzen.
Neved napjára akik idegyűltünk,
| És terólad mai nap emlékeztünk,
| Kik e világon vándorlunk,
| Úgyszólván csak nyomorkodunk,
Emlékezzél meg az Úr előtt rólunk.
Kérünk uram hajtsd le szent füleidet,
| Kérésünkre vesd reá szemeidet,
| Kiért ma néked könyörgünk,
| Szabadítsd meg őtet kérünk,
Vedd szent színed eleibe, esedezünk.