Kováts versei sokáig csak elszórtan jelentek meg vagy lappangtak; első gyűjteményes kiadása halála után kilenc évvel látott napvilágot, Ferdős Dávid gondozásában: Kováts József versei (Pest, 1817). Itteni szövegeink – három vers kivételével – e kiadásból valók. A kopottabb nemesekhez, Nemzeti fohászkodás, Egy kicsapott mester éneke című verseket a Debreceni diákirodalom a felvilágosodás korában című kötet alapján közöljük (kiad.: Bán Imre és Julow Viktor. 1964).