A verseket az eddig legteljesebb gyűjteményes kiadás alapján közöljük: Barcsay Ábrahám költeményei (Magyar Irodalmi Ritkaságok XXV.) Szira Béla gondozásában. 1933.

A vers először Barátaimhoz címen jelent meg Báróczi Sándor költeményeként a Bessenyei György Társasága című kiadványban (Bécs, 1777), Báróczi-versként közli Weöres Sándor antológiája is. Mi azonban elfogadtuk Baros Gyula érveit, s Barcsay versének tartjuk (Baros Gyula: Barcsay és Báróczi. 1905., l. még a szövegközlésünk alapjául szolgáló id. kötetben: 132. l.)