A versszövegeket Orczy két, név nélkül (Révai Miklós gondozásában) megjelent gyűjteményének alapján közöljük: Költeményes holmi egy nagyságos elmétől (Pozsony, 1787) és Kétnagyságos elmének költeményes szüleményei (Pozsony, 1789. – Barcsay verseinek társaságában).

Orczy 1782-ben belefáradva a folyószabályozás szervezési és anyagi gondjaiba, felmentését kérte a megbízatás alól. Azzal az indokkal, hogy Orczy oly gazdag ember, akit csak igen nagy összegű pénzzel lehetne kitüntetni, az óriási anyagi áldozatot és munkáját csupán a Szent István-renddel jutalmazták. Erről szól a versbéli panasz. (l.: bővebben: Gálos Rezső: Orczy és a Tisza szabályozása. Századok 1908. 29-48., 105-122.)