A leoninus vers (rímes hexameter) két rímére céloz (ti.: a metszet és a sorvég rímeire). Ráday Gedeon: Parnasszusi lecke című versét l. kötetünkben Rádaynál. – Édes Gergely válasz-verséhez a következő jegyzetet csatolta:„Jegyzés, Ezen mentség ellen az öreg Méltóság folyóbeszédben eléggé tüzesen kikelt. Miért merem, úgymond, csak mentegetni is azt, amiben a fogyatkozást magam is megösmérem sat. Fenyegetett is, hogy versekben meg keményebben meg fog támadni bennünket: de fájdalom! ezen levele után az irígy halál nemsokára kiragadta az élők közül, úgy vélném 79 esztendős korában. Nyugodjanak áldott porai…”