# Szentjóbi Szabó László
A poéta*

###### (J. G. Jacobi)

Hol vagynak a violák
Mellyeket nemrégen
Én és némely lánykák
Szedtünk a térségen?
| Ó ne keresd, hiába,
| Mind elhullott magába!
Hát a rózsa hova lett
Kinyílt levelével
Mely minden virág felett,
Szebb piros színével?
| Ó ne keresd hiába,
| Mind elhullott magába!
Hát lánykáink hova lettek
Barnaszín hajokkal,
Kik azelőtt fénylettek
Egynehány napokkal?
| Ne keresd békételen,
| Mind elholtak hirtelen.
Ha titeket kérdenek:
Hol van poétátok?
Csak régi nótám e’nek –
Fiúk danoljátok!
| Ne keresd haszontalan,
| Meghólt a boldogtalan!