# Földi János
A leszállt galambhoz*

Ne menj szelíd galamb, ne menj előttem,
| Nem háborítalak meg.
Az én szemem gyönyörködik tebenned,
| Gyönyörködik szemedben.
Szép a szemed, te lángozó szemed szép,
| Tarjászkodó nyakad szép!
Szép a fejed, te bóbitás fejed szép!
| Kidüllyedett begyed szép!
Piros lábad szépen topog, midőn te
| Elébb tovább szemetskélsz.
Fényes tollad sok színt mutat, midőn te
| Iregsz forogsz azokkal.
Repülsz kegyes galamb, repülsz előlem –
| Viszed gyönyörködésem.
Járj békével kegyes galamb, ha elmégy,
| Se ölyv, se sas ne bántson.