# Nagy János
Pápa városát dicsérő bakonyi leány*

Bakonyi Jutka hol valál? F. Pápa városában,
Kukoricát daráltam a grófnak malmában;
| Bezzeg az ám a malom,
| Ehhez képest mind álom,
| Nincs mássa Bakonyban.
Bakonyi Jutka, szépek e Pápán az új tornyok?
F. Az ország tornyainak azok ám az anyjok;
| Vetekednek felhőkkel,
| A csillagos egekkel,
| Arany a födelek.
Bakonyi Jutka, még azt is: a Templom mint tetszik?
F. Oldalai szült márvány, a bótját most festik.
| Bárcsak abba mehetnék,
| Férjhez ott esküdhetnék,
| Be szerencsés lennék.
Bakonyi Jutka, van e még Pápán sárgarépa?
F. A piacon átmenvén láttam, de nem szép a’;
| Azért nem is kérdeztem,
| Mert sohasem kedveltem,
| Mit csúfol Ked véle?
Bakonyi Jutka, mondhatsza, épül e a város?
F. Mondhatom azt, nincs ottan már egy ház is káros,
| Merő cserépfödelek,
| Oldalai jó kövek,
| Cifrább ám most Pápa.
Bakonyi Jutka jövel hát, lakjunk mi is Pápán!
F. Ha elvesz ked, nem bánom; sem anyám sem apám:
| Fogjunk kezet izibe,
| Mennyünk pap eleibe,
| Félek ám én kedtől!