A töredék lelőhelye: Kaz. Lev. II. 53 7-538.

A verstöredéket Virág Kazinczynak küldte el (1802. dec. 23-án). Levelében ezt írta róla: Úgy tetszik, 796-ban azt találám írni Batsányinak Bétsbe, hogy jó volna a Magyarok kijöveteléről egy epikumot készítteni. »Ez volt, felele, az én egész poétai életemnek célja, s azt Kufsteinban nagyobb részént el is végeztem, de csak fejemben: többé elő se hozd (én ő neki) soha.« Bámultam, s elhallgattam; de azonban ki nem vethettem fejemből az epikumot; most is óhajtom, hogy legyen valaki, aki Nemzetünk dicsőségéért írjon. – Én minap egy estve imígy kezdettem. Te először a' hexametereket olvasni, azután ítélni fogod.” (Kaz. Lev. II. 537-538.)