# Vitkovics Mihály
Mi hallik ott a túlsó részeken*

Mi hallik ott a túlsó részeken?
Harang, avagy kakasszó hallik-e?
Se nem harang, se nem kakas szava,
Egy nénnek öccséhez kérő szava:
– Kedvelt öcsém! Hah, török rab vagyok,
Jer, válts ki engem török kezekből.
Értem kevés bért kíván a török:
Két font aranypénzt, két font gyöngyöket.
Nénjének az öccse azt üzenteti:
– Aranyt nem adhatok, lovamra kell,
Ha rajt ülök, szépnek tessék nekem.
Gyöngyöt sem adhatok, mátkámra kell,
Ha csókolom, kedvesebb hadd legyen.
Öccsének a nén vissz’üzenteti:
– Kedvelt öcsém, török rab nem vagyok,
Hanem török nagy császárné vagyok.