# Keserves versek mellyekbe a szók mind s betűn kezdődnek*

Siess sírni szívem szíves szerelmedet,
| Sződd szomorú szókkal számos sérelmedet,
Sírjatok szemeim, sírjatok százszorta,
| Szívemre szegeit szinte szívem szórta.
Sírj, szerencsétlen szív s szakasszad szanaszét,
| Szerető személyed szenedre szenet széd,
Szívem sírt, szerelmem szerelmet szédelget,
| Sebeimre szívem sebeket szédelget,
Sűrű sohajtással sebessedett szívem
| Szekrénnyét szaggatni szörnyűséggel szégyen.
Szólj, sebem szurdaló szerelmes szakadék
| Szelíd szerelmedről, sírva szétszakadék.
Színemtől széledvén szép színem szomorít.
| Szebb s szeretőbb szívet szívem sose szorít.
Szánlak szerelmesem, szívemből szívesen,
| Személlyed síromig sírom szerelmesen.
Színemet sírással szennyesítő személly,
| Szökvén sebesedről, siralmimon segélj,
Szerencsétlen sorsom sajnálló szerelem,
| Szívemet szívednek számára szentelem.