# Nóták hármóniájokkal*

## 9.
Szegény legény vagyok,
Sok bánatim nagyok;
De mégsem búsulok,
Sőt inkább vidulok.
Mikor tetszik, ha kedvem van a korcsmára
Bátran megyek szívem vigasztalására.
## 16.
Gálos Kati megbabázott,
Mihelyt Jóska gatyát rázott.
Haj-ja huj-ja lakodalom, meg se volt a kézfogás,
Mit csinál, ha hozzáfog a lassú tűzláng ropogás.
## 19.
Belgrádra vitézim omoljatok;
Falait rontom, bontom,
Haragom tetejére kiontom.
Mert még inaimra felállhatok:
Ha veszélyt nem vársz tőlem,
Szaporán takarodj el előlem.
Mig csak meg nem veszem ezt a várt, itt kell lennem,
Ozmán bár kerüljed ezt a kárt, meg kell tennem.
Adj hát pardont azt izenem. Nem, nem.
Én sem megyek addig előled el,
Mig ellenem állni törekedel.
Faladon dörgő, zörgő ropogás tüze rontva rohan be,
Magam is bombim bömbölve dühödt seregedbe lövöm le.
Lőjjed mérges nyilaid reám. Így felelget:
Szünny meg; rémülve fejér zászlót mert emelget.
Pardont kértem, vagy jó választ? azt, azt.
## 27.
Kincsem feleségem,
Mért nem szeretsz éngem,
Lám akkor szerettél,
Mikor hozzám jöttél.
Jaj kincsem feleségem.
## 34.
Írtam ezt Bortsák Eszternek,
Egyetlen egyemnek,
Kedvéért szerelmemnek.
Ennek élek, míg a lélek
Bennem szolgál és az halál
Végtére le nem kaszál.
## 35.
Azért adtam egy polturát,
Hogy fújja meg kend a dudát;
Majd megjárom a kotyogót,
Öszvetöröm a sarkantyút.
Szeretőm elébe megyek,
Hogy világ közepin legyek.
## 44.
Nincs szeretőm, elhagyott,
Megvetett az átkozott.
Oda van ékességem,
Minden gyönyörűségem.
Jaj már nékem, mit csináljak?
Árva vagyok, kivel háljak?