# Kreskay Imre
Méltóságos gróf Gvadányi József generális úrhoz*

E nyájas költeményt,
Mint árva szüleményt
| Nagyságodnak ajánlom:
Árvám pártfogóját,
Músám szószólóját
| Nagyságodban találom.
Ha tiszteletemet
S érzékenységemet
| Festhetném ecsetemmel:
Horátzot és Názót
Gyöngyösit és Tassót
| Felülmulnám versemmel.
De mit érzek belől
Nem írhat afelől
| Pennám oly érzékenyen:
Sem azt nem láthattya
Kéz nem rajzolhattya,
| Mit hív egy szív bír kényen.
Boldog szabadság az,
Mely jámbor és igaz,
| Józan, nem törvénytelen:
Bölcsesség, s szabadság
Van, nem buta rabság,
| Isteni félelemben,
Ez bölcs érzésével,
S jószivüségével
| Nagyságodnak megegyez:
Azért szivességet
Hozzám, s kegyességet
| Ez nagyságodban szerez.