# Földi János
Horatius: Lesbiához*

(Szorossan a deák’ szerént)

Éljünk Lesbia Lelkem! és szeressünk,
És a mord öregek komor beszédit
Egy félpénzre becsűljük öszvességgel.
Lám a Nap lemégyen, meg újra felnő.
Nékünk egyszer enyész rövid világunk
S hosszú éjet örökre kell alunnunk.
Adj csókot nékem ezret, újra százat,
Osztán adj ezeret, meg újra százat;
Osztón más ezeret, meg újra százat;
Osztán majd ha sok ezreket vejéndünk,
Tévesszük mi is öszve, hogy ne tudjuk
Vagy hogy meg ne sokalja más irígy szem,
Számát tudva mi ennyi csókjainknak.