# Amade László
Féltlek szivem, mert szeretlek…*

Féltlek szivem, mert szeretlek,
Mert kincsem vagy, megőrizlek,
Mivel tolvaj az Cupido,
Incselkedik, mint az zsidó:
| Illik is hogy féltselek,
| Hóltig igy szeresselek.
Féltlek szivem, mert vagy szép s ép,
Én előttem isteni kép;
Ha mások is, mért nem én is?
Ezt cselekszem, ha nagy kén is,
| Érted holtig gyötrődöm,
| Mert nincs másod ez földön.
Féltlek: magam példa vagyok,
Mert magamrúl sokat tudok,
Ez világnak tudom dolgát,
Szerelemnek ravaszságát,
| Sokszor szegény próbáltam,
| Még hiv szívre találtam.
Azért senki meg nem itél,
Ámbár ezer esztendőt él,
Más: hiv szivből kit félteni,
Más: bolondul kit itélni;
| Első: jele hivségnek,
| Az más: esztelenségnek.
Féltlek én igy, s nem másképpen,
Hanem szeress tisztán s épen;
Boldog lesz igy mi szerelmünk,
Kedves lészen sok gyötrelmünk;
| Azért féltlek én szivem.
| Légy hóltig igaz hívem.